Anouk Aimée

Anouk Aimée (fransk uttale: ​[anuk ɛme]; opprinnelig Nicole Françoise Florence Dreyfus; født den 27. april 1932 i Paris) er en fransk skuespillerinne, som har spilt inn 70 filmer siden 1947.


== Liv og virke ==


=== Bakgrunn ===
Hun var datter av skuespilleren Henri Murray (født Henry Dreyfus) og skuespillerinnen Geneviève Sorya (født Durand).
Ifølge én historiker er det - trass i påstander og spekulasjoner - aldri blitt bekreftet at hun skulle ha vært i slekt med den kjente kaptein Alfred Dreyfus. Hennes far var jødisk, moren var katolikk. Hun ble døpt og oppdratt katolsk, men gikk over til jødedommen i voksenalder.Hun fikk sin tidlige utdannelse ved l'École de la rue Milton i Paris, École de Barbezieux, Pensionnat de Bandol og Institution de Megève. Hun studerte dans ved operaen i Marseille,  teater i England, og deretter dramatisk kunst og dans med Andrée Bauer-Thérond.


=== Karriere ===
Hun startet egentlig sin filmkarriere i en alder av 14 år. I sine tidlige år studerte hun skuespill og dans i tillegg til sin vanlige utdannelse. Selv om de fleste av hennes filmer er på fransk, så har hun også laget et antall filmer i Spania, Storbritannia, Italia og Tyskland, samt noen amerikanske produksjoner.
Blant hennes filmer er Federico Fellinis Det søte liv (1960), hvoretter ble hun vurdert som en «stigende stjerne som eksploderte» inn i filmverdenen. Hun spilte deretter i Fellinis 8½ (1963), Jacques Demys Lola, piken fra kaiene (1961), George Cukors Justine (1969), Bernardo Bertoluccis En latterlig manns tragedie (1981) og Robert Altmans Den nakne sannhet (1994). Hun vant en Golden Globe-pris for beste skuespillerinne - spillefilmdrama og en British Academy Film Award for beste skuespillerinne i en ledende rolle og ble også nominert for Oscar for beste kvinnelige hovedrolle for hennes tolkning i En mann og en kvinne (1966). Filmen «nesten gjenantente den frodige på-skjermen-romantikken i en tid med skeptisk modernisme», og brakte med seg internasjonal berømmelse for henne.Hun vant under Filmfestivalen i Cannes i 1980 Prix d'interprétation féminine (prisen for beste skuespillerinne). I 2002 mottok hun César-prisens æres-pris, Frankrikes nasjonale filmpris.
Hun ble bemerket for hennes «ekstraordinære trekk» og skjønnhet, og ble ansett som «en av 100 sexiest stjerner i filmens historie», ifølge en 1995 meningsmåling utført av Empire Magazine. Hennes skuespillerstil skildrer ofte en femme fatale, med en melankolsk aura. I 1960-årene skrev Life magazine  at «etter hver film dvelte hennes gåtefulle skjønnhet» i minnene til hennes tilhørere, og kalte henne «vestbreddens mest skjønne fastboende».


== Filmografi i utvalg ==
1950 – Den gyldne salamander
1955 – Farlige bekjentskaper
1957 – Oss elskere imellom
1958 – De elskende på Montparnasse
1961 – Det søte liv
1961 – Lola, piken fra kaiene
1961 – Det uforutsette
1963 – 8½
1966 – En mann og en kvinne
1967 – Leve for å leve
1969 – Model Shop
1969 – Stevnemøtet
1981 – En latterlig manns tragedie
1981 – En mann og en kvinne tyve år senere
1994 – Den nakne sannheten
2006 – Stranger Than Fiction


== Referanser ==


== Eksterne lenker ==
(en) Anouk Aimée – kategori av bilder, video eller lyd på Commons 
(en) Anouk Aimée på Internet Movie Database 
(sv) Anouk Aimée i Svensk Filmdatabas 
(da) Anouk Aimée på Filmdatabasen 
(da) Anouk Aimée på Scope 
(fr) Anouk Aimée på Allociné 
(en) Anouk Aimée på AllMovie 
(en) Anouk Aimée hos Turner Classic Movies 
(en) Anouk Aimée hos The Movie Database